**OBAVIJEST**

Temeljem Odluke o socijalnoj skrbi Grada Gospića („Službeni vjesnik Grada Gospića“ 08/13, 01/14, 08/15) i Odluke o visini iznosa Pomoći za nabavu školskih udžbenika za učenike osnovnih i srednjih škola za školsku godinu 2016./2017., Grad Gospić osigurava financijsku pomoć za nabavu školskih udžbenika učenicima osnovnih i srednjih škola u iznosu 50℅ od ukupnog iznosa cijene obveznih udžbenika.

Navedeno pravo ostvaruju učenici, odnosno obitelji učenika koji:

* isto ne ostvaruju po nekoj drugoj osnovi (Zakon o socijalnoj skrbi, Zakon o pravima hrvatskih branitelja iz Domovinskog rata i članova njihovih obitelji);
* imaju prebivalište na području Grada Gospića najmanje 6 mjeseci prije dana podnošenja zahtjeva;
* ispunjavaju uvjet prihoda:
* dvočlana obitelj do 2.000,00 kn,
* tročlana obitelj do 2.700,00 kn,
* četveročlana obitelj do 3.400,00 kn,
* peteročlana obitelj do 4.100,00 kn.

Ako obitelj ima više od 5 članova, cenzus prihoda za svakog daljnjeg člana povećava se za 300,00 kn (6.-člana do 4.400,00, 7.-člana do 4.700,00 kn, ….).

Zahtjev za novčanu pomoć za nabavu školskih udžbenika može se podignuti u Gradu Gospiću (soba broj 34), Budačka 55, 53 000 Gospić ili isprintati sa web stranice Grada Gospića ([www.gospic.hr](http://www.gospic.hr)).

Uz zahtjev je potrebno priložiti:

* Presliku osobne iskaznice (podnositelja zahtjeva i članova kućanstva);
* Uvjerenje o prebivalištu (za sve maloljetne članove kućanstva);
* Potvrda poslodavca o plaći ostvarenoj i isplaćenoj u zadnja tri mjeseca prije podnošenja zahtjeva (za sve članove kućanstva koji su u radnom odnosu);
* Potvrda o isplati mirovinskih primanja od Hrvatskog zavoda za mirovinsko osiguranje (za sve članove kućanstva);
* Uvjerenje od Hrvatskog zavoda za zapošljavanje (za radno sposobne nezaposlene članove kućanstva);
* Uvjerenje od škole da su/je djeca/te upisan/i u tekuću školsku godinu;
* Potvrdu o visini dohotka i primitaka od Porezne uprave (za sve članove kućanstva);
* Izjavu o članovima zajedničkog kućanstva popunjenu i potpisanu u Odjelu (nalazi se na zahtjevu za novčanu pomoć nabave školskih udžbenika);
* Presliku tekućeg računa (IBAN);
* Po potrebi i ostale dokaze.

Rok za podnošenje zahtjeva za pomoć za nabavu školskih udžbenika je do **15. rujna 2016. godine**.